**IZVOD IZ ZAPISNIK**

**sa 6. sjednice Općinskog vijeća Općine Podravska Moslavina**

 **održane 28. prosinca 2021. godine u Društvenom domu**

 **u Podravskoj Moslavini, J.J. Strossmayera 150**

Sjednicu otvara *Slavko Kupanovac*, predsjednik Općinskog vijeća Općine Podravska Moslavina u 10:00 sati. Pozdravlja sve nazočne.

**Utvrđeno je da su na sjednici nazočni vijećnici:**

 1. Slavko Kupanovac

 2. Željko Zetaić

 3. Ana Jambrešić

 4. Marta Zetaić

 5. Marko Sabo

**Odsutni vijećnici**:

 1. Ivica Vrkić,

 2. Josip Rogić

 3. Matija Rogić

 4. Ivana Šoša

*Predsjednik vijeća, Slavko Kupanovac* konstatira da je na sjednici nazočno 5 vijećnika od ukupno 9 vijećnika te da će sve donesene odluke biti pravovaljane.

**Od ostalih sjednici su nazočni**: Dominik Cerić – općinski načelnik, pročelnica – Marina Cigrovski i Slavica Bolješić – računovodstveni referent.

*Predsjednik vijeća, Slavko Kupanovac* konstatira da zapisnik vodi Marija Horvat, administrativni referent.

*Predsjednik vijeća, Slavko Kupanovac* za ovjerovitelje zapisnika predlaže gospodina Marka Sabu i gospodina Željka Zetaića, poziva na glasovanje, prijedlog za ovjerovitelje zapisnika usvojen je jednoglasno (5 vijećnika prisutno).

Predsjednik vijeća predlaže sljedeći dnevni red.

**DNEVNI RED**

 Aktualni sat.

1. Usvajanje zapisnika sa 5. sjednice Općinskog vijeća Općine Podravska Moslavina
2. Razmatranje prijedloga i donošenje II. Odluke o izmjenama i dopunama Proračuna Općine Podravska Moslavina za 2021. godinu
3. Razmatranje prijedloga i donošenje I. Odluke o izmjenama i dopunama Odluke

 o izvršavanju Proračuna Općine Podravska Moslavina za 2021. godinu

1. Razmatranje prijedloga i donošenje Odluke o izmjenama i dopunama Odluke

 o usvajanju Programa javnih potreba u područjima društvenih djelatnosti

 Općine Podravska Moslavina za 2021. godinu za:

 a. I. izmjena i dopuna Programa javnih potreba u kulturi Općine Podravska

 Moslavina za 2021. godinu

 b. I. izmjena i dopuna Programa javnih potreba u vatrogastvu i civilnoj

 zaštiti Općine Podravska Moslavina za 2021. godinu

 c. I. izmjena i dopuna Programa javnih potreba u predškolskom, osnovnom

 i srednjoškolskom obrazovanju, zdravstvu i socijalnim potrebama

 Općine Podravka Moslavina za 2021. godinu

C) Razmatranje prijedloga i donošenje izmjenama i dopuna Programa korištenja

sredstava naknade za zadržavanje nezakonito izgrađenih zgrada u prostoru na

područja Općine Podravska Moslavina za 2021. godinu

D) Razmatranje prijedloga i donošenje izmjena i dopuna Programa održavanja

 komunalne infrastrukture u 2021. godini

E) Razmatranje prijedloga i donošenje II. Izmjene i dopune Programa gradnje

objekata i uređaja komunalne infrastrukture u 2021.godini

 F) Razmatranje prijedloga i donošenje II. Izmjene i dopune Plana razvojnih

 programa Općine Podravska Moslavina za razdoblje 2021. – 2023. godine

G) Razmatranje prijedloga i donošenje Izmjena i dopuna Programa utroška

 sredstava šumskog doprinosa na području Općine Podravska Moslavina za

 2021. godinu

 I) Razmatranje prijedloga i donošenje Izmjena i dopuna Programa utroška

sredstava od prihoda od prodaje i zakupa poljoprivrednog zemljišta na

području Općine Podravska Moslavina u vlasništvu Republike Hrvatske za

2021. godinu

IZVJESTITELJ: Slavica Bolješić

3.Razno

Na predloženi dnevni red nije bilo rasprave, *predsjednik vijeća, Slavko Kupanovac* daje dnevni red na glasovanje, te je isti usvojen jednoglasno (5 vijećnika prisutno).

**Aktualni sat**

 Rasprave u aktualnom satu nije bilo

Predsjednik vijeća prelazi na rad prema utvrđenom dnevnom redu.

**Ad. 1. Usvajanje zapisnika sa 5. sjednice Općinskog vijeća Općine Podravska**

**Moslavina**

*Predsjednik vijeća, Slavko Kupanovac* otvara raspravu u svezi zapisnika sa 5. sjednice Općinskog vijeća Općine Podravska Moslavina, budući da se nitko nije javio za raspravu, poziva vijećnike na glasovanje te konstatira da je Zapisnik sa 5. sjednice Općinskog vijeća Općine Podravska Moslavina usvojen jednoglasno (5 vijećnika prisutno ).

**Ad. 2. Razmatranje prijedloga i donošenje II. Odluke o izmjenama i dopunama Proračuna Općine Podravska Moslavina za 2021. godinu**

*Predsjednik vijeća, Slavko Kupanovac* daje riječ Slavici Bolješić, računovodstvenom referentu koja je pojasnila da su vijećnici u materijalima dobili Rebalans Proračuna Općine Podravska Moslavina za 2021. godinu. Investicije koje se nisu ostvarile u ovoj godini prebačene su za narednu godinu i usvojene na prethodnoj sjednici. Proračun ove godine iznosi 29.790.500,00 kuna i smanjuje se za 23.275.500,00 kuna te novi Proračun za ovu godinu 6.515.000,00 kuna. U Općem djelu Proračuna došlo je do smanjenja prihoda na pomoći – konto 63 u iznosu od 22.702.500,00 kuna, smanjenje prihoda od imovine 143.000,00 kuna, smanjenje prihoda od pristojbi po posebnim propisima 408.000,00 kuna i smanjenje prihoda od prodaje nefinancijske imovine 67.500,00 kuna.

Isto tako Slavica Bolješić, računovodstveni referent je dala pojašnjenje po stavkama za Posebni dio proračuna u kojem su se pojedine stavke mijenjale ( čitala Posebni dio Proračuna )

A) **Razmatranje prijedloga i donošenje I. Odluke o izmjenama i dopunama Odluke o izvršavanju Proračuna Općine Podravska Moslavina za 2021. Godinu**

*Predsjednik vijeća, Slavko Kupanovac* otvara podtočku A te daje riječ Slavica Bolješić, računovodstvenom referentu koja je pojasnila da se u Odluci o izvršavanju Proračuna Općine Podravska Moslavina za 2021. godinu mijenja članak 12. i to:za tekuću otplatu kredita iskazanu u Računu financiranja Proračuna za 2021. godinu koja je bila 182.000,00 kuna a sada iznosi 172.000,00 kuna i kamate koje su bile 35.000,00 kuna a sada iznose 31.000,00 kuna.

 **B) Razmatranje prijedloga i donošenje Odluke o izmjenama i dopunama Odluke o usvajanju Programa javnih potreba u područjima društvenih djelatnosti Općine Podravska Moslavina za 2021. godinu za:**

* 1. **I. Izmjena i dopuna Programa javnih potreba u kulturi Općine Podravska Moslavina za 2021. godini**

**b. I. Izmjena i dopuna programa javnih potreba u vatrogastvu i civilnoj**

 **zaštiti Općine Podravska Moslavina za 2021. godinu**

**c. I. Izmjena i dopuna Programa javnih potreba u predškolskom, osnovnom**

 **i srednjoškolskom obrazovanju, zdravstvu i socijalnim potrebama Općine**

 **Podravska Moslavina za 2021. godinu**

*Predsjednik vijeća, Slavko Kupanovac* otvara podtočku B te daje riječ Slavica Bolješić, računovodstvenom referentu koja je pojasnila da se u izmjenama i dopunama Odluke o usvajanju Programa javnih potreba u područjima društvenih djelatnosti za 2021. godinu izmjene:

* za javne potrebe u sportu stavka se nije mijenjala
* za javne potrebe u kulturi iznos se mijenjao, novi plan je 35.000,00 kuna
* za javne potrebe u vatrogastvu i civilnoj zaštiti stavka se mijenjala, novi plan je 93.500,00 kuna
* za javne potrebe u predškolskom, osnovnom i srednjoškolskom obrazovanju, zdravstvu i socijalnim potrebama općine Podravska Moslavina stavka se mijenjala, novi plan je 332.500,00 kuna

**C) Razmatranje prijedloga i donošenje izmjenama i dopuna Programa korištenja**

 **sredstava naknade za zadržavanje nezakonito izgrađenih zgrada u prostoru na**

 **područja Općine Podravska Moslavina za 2021. godinu**

*Predsjenik vijeća, Slavko Kupanova* otvara podtočku C te daje riječ gospođi Slavici Bolješić, računovodstvenom referentu koja je pojasnila da se stavka u izmjenama i dopunama Programa korištenja sredstava naknade za zadržavanje nezakonito izgrađenih zgrada mijenjala, novi plan je 1.000,00 kuna.

**D) Razmatranje prijedloga i donošenje Izmjena i dopuna Programa održavanja komunalne infrastrukture za 2021. godinu**

*Predsjednik vijeća, Slavko Kupanovac* otvara podtočku D te daje riječ gospođi Slavici Bolješić, računovodstvenom referentu koja je pojasnila da su se stavke u Programu održavanja komunalne infrastrukture za 2021. godinu mijenjale: za održavanje javne rasvjete i potrošnje električne energije za 2021.godinu novi plan je 107.500,00 kuna, za održavanje poljskih puteva novi plan je 4.500,00 kuna, za zimsku službu novi plan je 1.000,00 kuna, za održavanje javnih površinu nova stavka je 352.000,00 kuna, za agrotehničke mjere i održavanje kanalske mreže stavka se briše.

**E) Razmatranje prijedloga i donošenje II. Izmjene i dopune Programa gradnje objekata i uređaja komunalne infrastrukture za 2021. godinu**

*Predsjednik vijeća, Slavko Kupanovac* otvara podtočku E te daje riječ gospođi Slavici Bolješić, računovodstvenom referentu koja je pojasnila da su se stavke u Programu gradnje objekata i uređaja komunalne infrastrukture mijenjale a odnose se na gradnju javnih površina za koje je bio plan 4.710.000,00 kuna a sad je plan 378.500,00 kuna, za solarne ćelije na zgradama stavka se briše, za Mjesni, Kulturni i rekreacijski domovi i zgrada općine novi plan je 19.000,00 kuna i odnosi se na dokumentaciju za Kulturni centar u Podr. Moslavini, za rekonstrukciju i izgradnju cesta i prometnica planirano je 1.000.000,00 kuna, novi plan je 15.000,00 kuna za dokumentaciju, za gospodarsku zonu planirano je 2.300.000,00 kuna i Rebalansom se stavka briše.

**F) Razmatranje prijedloga i donošenje II. Izmjene i dopune Plana razvojnih programa Općine Podravska Moslavina za razdoblje 2021. – 2023. godine**

*Predsjednik vijeća, Slavko Kupanovac* otvara podtočku F te daje riječ gospođi Slavici Bolješić, računovodstvenom referentu koja je pojasnila da se Plan razvojnih programa Općine Podravska Moslavina za razdoblje 2021. – 2023. godine mijenja: za postrojenja opremu i prijevozna sredstva novi plan je 1.384.500,00 kuna, za građevinske objekte novi plan je 374.500,00 kuna,za nematerijalnu imovinu i zemljište novi plan je 40.000,00 kuna, za višegodišnje nasade u novom planu stavka se briše.

**G) Razmatranje prijedloga i donošenje Izmjena i dopuna Programa utroška sredstava šumskog doprinosa na području Općine Podravska Moslavina za 2021. godinu**

Predsjednik vijeća, Slavko Kupanovac otvara podtočku G te daje riječ gospođi Slavici Bolješić, računovodstvenom referentu koja je pojasnila da se planirana stavka u iznosu od 400.000,00 kuna za šumski doprinos mijenjala te da je novi plan za šumski doprinos u iznosu od 53.000,00 kuna.

**H) Razmatranje prijedloga i donošenje Izmjena i dopuna Programa utroška sredstava od prihoda od prodaje i zakupa poljoprivrednog zemljišta na području Općine Podravska Moslavina u vlasništvu Republike Hrvatske za 2021. godinu**

*Predsjednik vijeća, Slavko Kupanovac* otvara podtočku H te daje riječ gospođi Slavici Bolješić, računovodstvenom referentu koja je dala pojašnjenje da se stavka za zakup poljoprivrednog zemljišta u vlasništvu Republike Hrvatske u iznosu od 150.000,00 kuna nije mijenjala te da se stavka od prodaje poljoprivrednog zemljišta smanjuje sa planiranih 320.000,00 kuna na 267.500,00 kuna.

*Predsjednik vijeća, Slavko Kupanovac* otvara raspravu te daje riječ načelniku, Dominiku Ceriću koji pojašnjava da smo službeno dobili dopis da nećemo dobiti financijska sredstva za elementarnu nepogodu. Navodi da smo dobili naknadu za eksploataciju plina od Ina – Industrija nafte, d.d. Zagreb u iznosu od 40.000,00 kuna koje nismo planirali te da ima informaciju od direktorice da će se krenuti s bušenjem plina, da će se do 2025. godine aktivirati sve tri bušotine i da se može očekivati povećanje prihoda u Proračunu.

*Predsjednik vijeća, Slavko Kupanovac* je pojasnio da je bila sjednica Vlade, te da je Osječko-baranjska županija dobila 500.000,00 kuna a obrazloženje Vlade je da se isplaćuje šteta onima koji imaju štetu iznad 60% , razlog zašto nismo dobili je da smo imali dvije nepogode, imali smo 90% štete , da smo imali jednu štetu vjerojatno bi općina Moslavina prošla u nadoknadi štete od nepogode, jedna je bila ledotuča a druga suša, nije se mogla zbrajati jer računalni program ne prihvaća.

 *Predsjednik vijeća, Slavko Kupanovac* daje riječ načelniku Dominiku Ceriću koji pojašnjava da su štete i bile razdvojene, ne bi bilo proglašenje jer su mještani na istim površinama prijavljivali sušu i ledotuču.

*Predsjednik vijeća, Slavko Kupanovac* daje riječ gospođi Marti Zetaić, vijećnici koja pita za izmjene i dopune u kulturi i zašto je rebalansom skinuto 15.000,00 kuna a trebalo je biti isplaćeno 50.000,00 kuna. Navodi da se pleše u poderanim „ zepama“. Naručena je muška nošnja Baranja, Posavina te cipele Slavonija i sredstva od 15.000,00 kuna su trebala biti za to. KUD pronosi općinu kroz Slavoniju i šire te smatra da to nije u redu i da je to“ pljuska“ KUD-u .

*Dominik Cerić, načelnik* pojašnjava da to nije bilo namjerno, a niti „pljuska“ KUD-u ili bilo kojoj udruzi za sredstava koja su se smanjivala rebalansom. Takve informacije nema niti ga je tko obavijestio. Navodi da predsjednik ili tajnik iz udruge nije došao kod načelnika u ured da razgovara o Planu rada te da će podupirati rad. Također navodi da smo imali problemi da smo morali uskratiti sredstva da se može odraditi što je planirano u ovoj godini.

*Marta Zetaić, vijećnica* je navela da smanjenje sa 50.000,00 kuna na 35.000,00 kuna je previše i da nitko nije obaviješten da će sredstva biti smanjena.

*Dominik Cerić, načelnik* pojasnio je da su planirana sredstva u Proračunu i da smo Rebalansom morali i projekte skinuti da bi druge stvari mogli riješiti. Neke udruge su uskraćene za 50 % ove godine, u vrijeme korone kad nije bilo nastupa, sredstva su isplaćena što su mnoge općine i gradovi uskratili.

*Marta Zetaić,vijećnica* je navela da su sredstva dobro utrošena, KUD napreduje i to što ste vi isplatili oni su kupili nošnju.

*Dominik Cerić,načelnik* jeodgovorio da bi i KUD trebao imati razumijevanja

*Marta Zetaić, vijećnica* je rekla da se to trebalo reći.

*Dominik Cerić, načelnik* je odgovorio da bi voli da se može komunicirati sa predsjednicima udruga i da ne zna što svaka udruga planira i da nema komunikacije .

*Marta Zetaić, vijećnica* je rekla da je bio plan 50.000,00 kuna i da računali na 50.000,00 kuna .

*Dominik Cerić,načelnik* je odgovorio da se treba razgovarati a ne dovesti pred gotov čin i da se nada boljoj komunikaciji.

*Marta Zetaić, vijećnica* je odgovorila da ne moraju dolaziti i govoriti što kupuju jer računaju na taj novac.

*Dominik Cerić, načelni* odgovara da je dva puta imao poziv od tajnice i bio je vezan za financije i da se problem se rješava dva dana prije nego što se dogodi a to se zna prije.

*Predsjednik vijeća, Slavko Kpanovac* daje pauzu od 10 minuta.

Nastavlja se sjednica u 10:37 sati

*Predsjednik vijeća, Slavko Kupanovac* je rekao da načelnik nakon konzultacija ima novi prijedlog i daje riječ načelniku, Dominiku Ceriću.

*Dominik Cerić, načelnik* je rekao da nam 300.000,00 kuna neće biti isplaćeno od elementarne nepogode i da imamo uplatu od INA – INDUSTRIJA NAFTE d.d., Zagreb 40.000,00 kuna više u prihodima. Predlaže povećanje sredstva u iznosu od 49.000,00 kuna za KUD Slavonac u novom planu rebalansa.

Predsjednik vijeća pita ima li prijedloga, budući da istih nije bilo, predsjednik vijeća daje na glasovanje II. Odluku o izmjenama i dopunama Proračuna Općine Podravska Moslavina za 2021. godinu sa podtočkama od A do H i prijedlog da se sredstava povećaju u iznosu od 49.000,00 kuna za KUD-u Slavonac u novom planu rebalansa.

Nakon glasovanja predsjednik vijeća konstatira da je općinsko vijeće *II. Odluku o izmjenama i dopunama Proračuna Općine Podravska Moslavina za 2021. godinu sa podtočkama od A do H i povećanje sredstava KUD-u Slavonac prihvatilo jednoglasno ( 5 vijećnika prisutno)* te je općinsko vijeće donijelo: **II. Odluku o izmjenama i dopunama Proračuna Općine Podravska Moslavina za 2021. godinu sa podtočkama od A do H i povećanje sredstava KUD-u Slavonac.**

**Ad. 3. Razno**

Predsjednik vijeća pod ovom točkom otvara raspravu na koju se javio načelnik, Dominik Cerić koji zahvaljuje svima na radu, aktivnostima, želi suradnju u slijedećem razdoblju te čestita Božić i Novu 2022. godinu.

Dnevni red je iscrpljen, *predsjednik vijeća, Slavko Kupanovac* zaključio je 6. sjednicu Općinskog vijeća u 10:40 sati.

KLASA: 021-05/21-1/6

URBROJ:2115/03-01-21-3

Podravska Moslavina, 28. prosinca 2021. godine

ZAPISNIČAR: OVJEROVITELJI ZAPISNIKA: PREDSJEDNIK

Marija Horvat, v.r. Željko Zetaić, v.r OPĆINSKOG VIJEĆA

 Slavko Kupanovac, v.r.

\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_

 Marko Sabo

 \_\_\_\_\_\_\_\_\_\_\_\_\_\_\_\_\_\_\_\_